recursal/SuperWikiNEXT-32B huggingface dataset:
**குப்பல்நத்தம் வெங்கடாஜலபதி பெருமாள் கோயில் (Sri Vengadajalapathi Perumal Temple Kuppalnatham )** தமிழ்நாட்டில் மதுரை மாவட்டம், குப்பல்நத்தம் என்னும் ஊரில் அமைந்துள்ள பெருமாள் கோயிலாகும். ஸ்ரீ வெங்கடாஜலபதி பெருமாள் கோவில் 400 ஆண்டுகள் பழமையானது மற்றும் திருமலை நாயக்கர் காலத்தில் கட்டப்பட்டது..

வரலாறு
------

ஸ்ரீ வெங்கடாஜலபதி பெருமாள் கோவில் 400 ஆண்டுகள் பழமையானது மற்றும் திருமலை நாயக்கர் காலத்தில் கட்டப்பட்டது.

கோயில் அமைப்பு
--------------

இக்கோயிலில் வெங்கடாஜலபதி, அருள்மிகு ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**குமரன்குன்றம் பாலசுப்ரமணியர் கோயில்** என்பது தமிழ்நாடு மாநிலத்தில் காஞ்சிபுரம் மாவட்டத்தில் குமரன்குன்றத்தில் அமைந்துள்ள ஒரு முருகன் கோயில் ஆகும்.

கடல் மட்டத்திலிருந்து சுமார் 67 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள், 12°56′38″N 80°08′35″E﻿ / ﻿12.9438°N 80.1430°E﻿ / 12.9438; 80.1430 ஆகும்.

தல பெயர்கள்
-----------

ஐந்து நிலை ராஜகோபுரம்
குமரனாகிய முருகன் குடியிருக்கும் குன்றம் என்பதால் "குமரன் குன்றம்" என்று அழைக்கப்படுகிறது.

இந்த ஆலயத்தின் மூலவர் சுவாமிநாத சுவாமி என்றும் பாலசுப்ரமணியர் என்றும் அழைக்கப்படுகிறார். அதனால் கோயில் குமரன்குன்றம் பாலசுப்ரமணியர் கோயில் என்றும், குமரன்குன்றம் சுவாமிநாத சுவாமி கோயில் என்றும் அழைக்கப்படுகிறது. இத்தலம் தக்சன சுவாமிமலை எனவும் அழைக்கப்படுகிறது.

ஐஸ்வர்ய முருகன்
---------------

மூலவர் வடக்கு நோக்கி அருள்பாலிக்கிறார். மூலவர் சுவாமிநாதர், கையில் தண்டம் வைத்து பால வடிவில் காட்சி தருகிறார். இவரது பீடத்திலும், சன்னதி எதிரிலும் யானை வாகனம் இருக்கிறது. உற்சவர் சுப்பிரமணியர் வள்ளி, தெய்வானையுடன் காட்சி தருகிறார்.

விழாக்கள்
---------

* ஆடி மற்றும் தை கிருத்திகை,
* திருக்கார்த்திகை,
* தைப்பூசம்,
* பங்குனி உத்திரம் ஆகிய நாட்களில் சுவாமிமலையை கிரிவலம் வருகிறார்.
* சித்திரை மாதப் பிறப்பின்போது இங்குள்ள 120 படிகளுக்கு சிறப்பு பூஜை நடக்கிறது. அன்று சுவாமி ஊஞ்சலில் எழுந்தருளுவார்.

கோவில் திறக்கும் நேரம்
----------------------

காலை 6.30 மணி முதல் 11 மணி வரை, மாலை 4.30 மணி முதல் 8.30 மணி வரை திறந்திருக்கும்.

தல வரலாறு
---------

குன்று இருந்த இடத்தினைக் கண்டு காஞ்சிப்பெரியவர் சந்திரசேகர சரசுவதி இக்குன்றில் முருகன் கோயில் அமையும் என்றார். அவ்வாறே சில பக்தர்கள் குன்றை சீர்படுத்திய போது வேல் கிடைத்தது. அதனை வைத்து வழிபாடு செய்தனர்.

மூலவருக்கு சுவாமிநாதன் என்று பெயரிட்டுள்ளனர்.

ஆதாரங்கள்
---------

1. ↑  "Balasubrahmanyar Temple : Balasubrahmanyar Balasubrahmanyar Temple Details | Balasubrahmanyar- Kumaran Kunram, Chromepet | Tamilnadu Temple | பாலசுப்பிரமணியர்". *temple.dinamalar.com*.
2. ↑  "Hill temple in Chennai city". 28 ஜூலை, 2011 – via www.thehindu.com. `{{cite web}}`: Check date values in: `|date=` (help)
**சீத்தாப்பழக் குடும்பம்**  (*Annonaceae*) என்பது மரங்கள், புதர்கள், அல்லது அரிதாக மரமயவேறிகள்  கொண்ட பூக்கும் தாவரக் குடும்பமாகும். இது பொதுவாக **அன்னோனேசியே** அல்லது **சோர்சாப் குடும்பம்** என்று அழைக்கப்படுகிறது. இதில் ஏற்றுக்கொள்ளப்பட்ட 108 பேரினங்கள் மற்றும் சுமார் 2400 அறியப்பட்ட இனங்கள்  கொண்டதாக மாக்னோலியால்ஸில் உள்ள மிகப்பெரிய குடும்பமாக உள்ளது. இதில் பல பேரினங்கள் குறிப்பாக *அனோனா*, *அனோனிடியம்*, *அசிமினா*, *ரோலினியா,* *உவேரியா* போன்றவை உண்ணத்தக்க பழங்கள் விளைவதாக உள்ளன. அதன் மாதிரி பேரினம் *அன்னோனா* ஆகும். இந்தக் குடும்பத்தைச் சேர்ந்த தாவரங்கள் வெப்பமண்டலத்தில் பெருமளவில் உள்ளன. மிதவெப்பமண்டலப் பகுதிகளில் சில இனங்கள் காணப்படுகின்றன. சுமார் 900 இனங்கள் நியோட்ரோபிகல் பிராந்தியத்திலும் 450 ஆப்ரோட்ரோபிகல் பிராந்தியத்திலும், மீதமுள்ளவை இந்தோமாலயன் பிராந்தியத்திலும் காணப்படுகின்றன. பழத்துக்காகவும், வாசனைப் பொருள்களுக்காகவும், அழகுக்காகவும் சில வகைகள் பயிர் செய்யப்படுகின்றன.

விளக்கம்
--------

 *முள்ளு சீதா*
இதன் இனங்கள் பெரும்பாலும் வெப்பமண்டலத்தில் காணப்படுகின்றன. சில நடுத்தர அட்சரேகை பகுதியில், இலையுதிர் அல்லது மாறாப் பசுமை இரட்டை விதையிலையுள்ள மரங்கள் மற்றும் புதர்கள், சில மரமயவேறிகளாக நறுமண பட்டை, இலைகள், பூக்கள் போன்றவற்றைக் கொண்டவையாக உள்ளன.

இக்குடும்பத் தாவரங்ளில் உள்ள இலைகள் மாறொழுங்கின, தனி, முழு வடிவின இலையடிச் செதிலில்லாதவை பூக்கள் பெரும்பாலும் இரு பால் உள்ளவை. இதழ்கள் வட்டத்திற்கு மூன்றாக இருக்கும். புல்லி மூன்று. அல்லி பெரும்பாலும் ஆறு ; இரண்டு வட்டமாக அமைந்திருக்கும். இதழ்கள் சற்றுத் சற்றுத்தடித்தவை. பசுமை அல்லது பழுப்பு நிறமுள்ளவை. பகட்டாக இருப்பதில்லை. மகரந்தக் கேசரங்கள் பல. கேசரத் தாள் சிறியது. மகரந்தப் பையில் அறைகளைச் சேர்க்கும் இணைப்பு அறைகளுக்கு மேலே நீண்டு வளர்ந்திருக்கும். சூலகத்தில் பல சூலிலைகள் உண்டு.

குறிப்புகள்
-----------

1. ↑  Germplasm Resources Information Network (GRIN) (2007-05-12). "Family: *Annonaceae* Juss. nom. cons". *Taxonomy for Plants*. USDA, ARS, National Genetic Resources Program, National Germplasm Resources Laboratory, Beltsville, Maryland. பார்க்கப்பட்ட நாள் 2008-04-18.
2. 1 2 3  Flora of North America. *2. Annonaceae Jussieu*. **3**.. பார்த்த நாள்: 2008-04-20.
3. ↑  Chatrou, L.W.; M.D. Pirie; R.H.J. Erkens; T.L.P. Couvreur; K. M. Neubig; J.R. Abbott; J.B. Mols; P.J.M. Maas *et al*. (2012). "A new subfamilial and tribal classification of the pantropical flowering plant family Annonaceae informed by molecular phylogenetics". *Botanical Journal of the Linnean Society* **169**: S. 4–50. doi:10.1111/j.1095-8339.2012.01235.x.
**கே. ஆர். மீரா** (பிறப்பு 19 பிப்ரவரி 1970) என்பவர் புகழ் பெற்ற மலையாள எழுத்தாளர் ஆவார். இவர் எழுதிய ’ஆவே மரிய’ என்ற மலையாளச் சிறுகதை 2009-ஆம் ஆண்டு ’கேரள சாகித்ய அகாதமி விருது’ பெற்றது.. நான்கு சின்னத்திரை தொடர்களுக்குத் திரைக்கதை எழுதியுள்ள கே. ஆர். மீரா தேசிய விருது பெற்ற ’ஒரே கடல்’ என்ற திரைப்படத்திற்கும் திரைக்கதை எழுதியுள்ளார்.

வாழ்க்கைக் குறிப்பு
-------------------

கே. ஆர். மீரா 1970-ஆம் ஆண்டு பிப்ரவரி மாதம் 19-ம் தேதி கேரளாவின் கொல்லம் மாவட்டத்திலுள்ள சாஸ்தாம்கோட்டை என்னும் ஊரில் பிறந்தார். இவருடைய பெற்றோா் இராமச்சந்திரன் பிள்ளை மற்றும் அம்ரிதா குமாரி ஆவர். தமிழ்நாட்டில் திண்டுக்கல், காந்தி கிராமக் கல்லூரியில் தகவல்தெடா்பு ஆங்கிலத்தில் முதுகலை பட்டம் பெற்றார். மலையாள மனோரமாவில் ஊடகவியலாளராகப் பணியாற்றி வந்த கே.ஆர். மீரா, பிறகு எழுத்தில் கூடுதல் கவனம் செலுத்துவதற்காக அந்த பதவியைப் பணித்துறப்பு செய்தார்.

இவர் 2001 ஆம் ஆண்டில் புனைகதை எழுதுவதத் தொடங்கினார். 2002 ஆம் ஆண்டில் வெளியான இவரது சிறுகதைகள் சிறுகதை தொகுப்பாக "ஆர்மாயு நாரராம்பு" என்ற தலைப்பில் வெளியிடப்பட்டது. அப்போதிலிருந்து இவர் சிறுகதைகள், ஐந்து புதினங்கள் மற்றும் இரண்டு குழந்தைகளுக்கான புத்தகங்களை வெளியிட்டுள்ளார். இவருடைய ஆரம்ப கால புதினங்களில் மராட்டியம் மருண் மருண் நன், மீரா சாதுவு, நெத்ரோன்மலன், யாதசீனி சுவிஷேஷம் ஆகியவை அடங்கும். இவரது புதினமான "ஆரச்சார்" (2012) மலையாள மொழியில் மொழிபெயர்க்கபட்ட சிறந்த இலக்கிய படைப்புகளில் ஒன்றாக கருதப்படுகிறது. ஜே. தேவிகா என்பவர் அதை "தி ஹாங் வோமன்" என்ற தலைப்பில் ஆங்கில மொழியில் மொழிபெயர்த்தாா். இப்புதினமானது 38000 பிரதிகளை (ஜனவரி 2015 வரை) விற்றுள்ளது. முதன்முதலாக "மாத்யம் வீக்லி" பத்திரிகையில் தொடராக வெளியிடப்பட்டது, 2012 இல் டி.சி. புக்ஸ் அதை புத்தகமாக வெளியிட்டது. நான்கு தொலைக்காட்சித் தொடா்களுக்கு திரைக்கதை எழுதியுள்ளார். "ஓரே கடல்"என்ற படத்துக்கு திரைக்கதை எழுதியுள்ளார். இதற்கு தேசிய திரைப்பட விருதை பெற்றாா். மீரா தனது கணவர் எம்.எஸ்.எஸ் உடன் கோட்டையத்தில் வசிக்கின்றாா். இவரது கணவா் மலையாள மனோரமாவில் பத்திரிகையாளராக பணிபுரிகிறார். அவர்களது ஒரே மகள் ஸ்ருதி ஆவாா்.

இவரது சிறுகதைகளுள் பல தமிழில் கே. வி. ஷைலஜா என்பவரால் மொழிபெயர்க்கப்பட்டு வம்சி புக்ஸ் நிறுவனத்தாரால் வெளியிடப்பட்டுள்ளது..

தென்னிந்திய மொழிகளில் சமகால எழுத்தாளர்களின் சிறுகதைகள் இடம்பெற்ற தொகுப்பில் இவர் 
எழுதிய  சிறுகதை இடம்பெற்றுள்ளது.

விருதுகள்
---------

* கேரள சாகித்ய அகாதமி விருது (2013)
* அங்கணம் விருது
* லலிதாம்பிகா அந்தர்ஜனம் விருது
* பி.யூ.சி.எல். விருது
* சொவ்வர பரமேசுவரன் விருது
* ஒட்டக்குழல் விருது (2013)
* வயலார் விருது (2014)
* கேந்திர சாஹிதி அகாடமி விருது (2015)

மேற்கோள்கள்
-----------

1. ↑  "சாகித்திய அகாதமி விருதுகள் அறிவிப்பு". Archived from the original on 2012-11-08. பார்க்கப்பட்ட நாள் 2012-11-19.
2. ↑  கெ.ஆர். மீராவின் சிறுதகைதள் தமிழில்
3. ↑  செய்திகளின் நாற்றம்
**க. கமலாம்மா**, (*G. Kamalamma* 1930–2012) என்பவர் பள்ளி ஆசிரியர் மற்றும் எழுத்தாளர் ஆவார். இவர் பெரும்பாலும் மொழி மற்றும் இலக்கியம், சமூக-கலாச்சார பாடங்கள் மற்றும் சுயசரிதை ஆகிய துறைகளில் 30க்கும் மேற்பட்ட நூல்களை எழுதியுள்ளார். இவை அனைத்தும் மலையாள மொழியில் எழுதப்பட்டவை. இவர் சாகித்ய அகாதமி மற்றும் கேரளாவின் சாகித்ய அகாதமி ஆகிய இரு விருதுகளையும் வென்றுள்ளார்.

பிறப்பு மற்றும் ஆரம்ப வாழ்க்கை
------------------------------

கமலாம்மா 1930இல் கேரள மாநிலம் கொல்லத்தில் உள்ள பெரும்புழா கிராமத்தில் பிறந்தார். இவரது தந்தை சாகித்யா-ஷிரோமணி எம்.கே.கோவிந்தன் (1901 - 1968) ஒரு சமஸ்கிருத அறிஞர், பேராசிரியர் மற்றும் எழுத்தாளர் ஆவார். இவரது தாயார் பெரினாட்டைச் சேர்ந்த கவிலா பெருமாள் கோவிந்தனின் மகள் கவுரிக்குட்டி ஆவார்.

தொழில் வாழ்க்கை
---------------

இளங்கலைப் பட்டம் பெற்ற பிறகு கமலாம்மா தனது தொழில் வாழ்க்கையை கேரள அரசின் மேம்பாட்டுத் துறையில் சமூக கல்வி அமைப்பாளராகத் தொடங்கினார், அங்கு இவர் முதல் பத்து ஆண்டுகள் பணியாற்றினார். இதைத் தொடர்ந்து, 1987 ஆம் ஆண்டில் தனது கல்வித் தொழிலில் இருந்து ஓய்வு பெறுவதற்கு முன்பு இருபத்தி நான்கு ஆண்டுகள் ஆசிரியராக பணிபுரிந்தார்.

மலையாள மொழி மற்றும் இலக்கியம், மேற்கத்திய இலக்கியங்களை மலையாள மொழியில் மொழிபெயர்ப்பது, சிறுவர் இலக்கியம் மற்றும் வாழ்க்கை வரலாற்று விவரக்குறிப்பு ஆகியன இவரது படைப்புகளின் மையக்கருத்தாகும்.

சுயசரிதை

* கஸ்தூரிபாய் காந்தி - (மகாத்மா காந்தியின் மனைவி கஸ்தூர்பா காந்தியின் வாழ்க்கை குறித்த சுயவிவரம்) (மலையாளத்திலும் ஆங்கிலத்திலும்) (பல பதிப்புகள்)
* சரோஜினி நாயுடு - (சரோஜினி நாயுடுவின் வாழ்க்கைக் குறிப்பு )
* ஸ்ரீ நாராயண குரு ஜீவிதமும் தர்சானவும்- ( ஸ்ரீ நாராயண குருவின் வாழ்க்கை)
* என்.கோபாலா பிள்ளை - (திருவனந்தபுரம், சமஸ்கிருத அறிஞர், அரசு சமஸ்கிருதக் கல்லூரியின் முன்னாள் முதல்வர் என்.கோபாலா பிள்ளையின் வாழ்க்கை வரலாற்று விவரம்) கலாச்சார விவகாரத் துறை, கேரள அரசு

மொழிபெயர்ப்பு

* வல்லதோள் சாகித்ய பிரவேசிகா - மறர் சாகித்ய பிரக்‌ஷம்

மேற்கோள்கள்
-----------

1. ↑  Kunhikrishnan, K (29 June 2010). "Multi-faceted personality". *தி இந்து*. .
**குளோரியா அரியேரா** (*Gloria Arieira*) பிரேசில் நாட்டைச் சேர்ந்த சமசுகிருத அறிஞர் மற்றும் வேதாந்த ஆசிரியர் ஆவார். 2020 ஆம் ஆண்டு இந்தியாவின் நான்காவது மிக உயர்ந்த குடிமை விருதான பத்மசிறீ விருது கல்வி மற்றும் இலக்கியப் பங்களிப்புகளுக்காக இவருக்கு வழங்கப்பட்டது.

வாழ்க்கைக் குறிப்பு
-------------------

மும்பையில் சின்மயா ஆசிரமத்தில் வாழ்ந்தபோது வேதங்களின் தத்துவத்தை ஆழமாக ஆராய்வதற்காக குளோரியா இந்து வேதங்களைப் படித்தார். பகவத் கீதை மற்றும் வேதங்களின் சில பகுதிகளை போர்த்துகீசிய மொழியில் மொழிபெயர்த்துள்ளார். அத்வைத வேதாந்தத்தையும் சமசுகிருதத்தையும் கற்பிக்கும் வேதாந்த படிப்பு பள்ளியான வித்யா மந்திர் என்ற ஓர் இலாப நோக்கமற்ற கல்வி நிறுவனத்தை பிரேசிலின் ரியோ டி ஜெனிரோவுக்கு அருகில் கோபகபனா நகரில் நிறுவியுள்ளார்.

குளோரியா அரியேரா பிரேசில் நாட்டின் ரியோ டி ஜெனிரோவில் வசிக்கிறார். போர்த்துகீசிய மொழியில் பாரம்பரிய முறையில் அத்வைத வேதாந்தத்தை போதிப்பதற்காக தனது வாழ்க்கையை அர்ப்பணித்துள்ளார்.

மேற்கோள்கள்
-----------

1. ↑  "Who are the two Brazilian women who have been awarded Padma Shri?". தி எகனாமிக் டைம்ஸ். 26 January 2020. Archived from the original on 11 மார்ச் 2020. பார்க்கப்பட்ட நாள் 26 January 2020. `{{cite web}}`: Check date values in: `|archive-date=` (help)
2. ↑  "India honours 2 Brazilian women with Padma Shri". The News Indian Express. 26 January 2020. பார்க்கப்பட்ட நாள் 26 January 2020.
3. ↑  "India Honours Two Brazilian Women With The Padma Shri; Here's Why". Republic World. 26 January 2020. பார்க்கப்பட்ட நாள் 26 January 2020.

புற இணைப்புகள்
--------------

* Vidya Mandir Centro de Estudos de Vedanta e Sânscrito
**ரேகா ராஜ்** (*Rekha Raj*; மலையாளம்: രേഖ രാജ്; பிறப்பு: 5 மே 1978) என்பவர் தலித் மற்றும் பெண்ணிய சிந்தனையாளர், சமூக ஆர்வலர் மற்றும் எழுத்தாளர் ஆவார். சாதி மற்றும் பாலினப் பிரச்சனைகள் குறித்து எழுதிய ஆரம்பக்கால தலித் பெண்ணியவாதிகளில் இவரும் ஒருவர்.

இளமை
----

ரேகா, கேரளாவின் மத்திய மாவட்டமான கோட்டயத்தில் 5 மே 1978-ல் கே. பி. நளினாக்ஷி மற்றும் எஸ். ராஜப்பனுக்கு மகளாகப் பிறந்தார். இவர் தனது கணவர் எம். ஆர். ரேணுகுமார் மற்றும் மகனுடன் வசித்து வருகிறார். "பாலினம் மற்றும் தலித் அடையாளத்தின் அரசியல்: கேரளாவில் சமகால தலித் சொற்பொழிவுகளில் தலித் பெண்களின் பிரதிநிதித்துவம்" என்ற தலைப்பில் முனைவர் பட்டம் பெற்ற இவர், மகாத்மா காந்தி பல்கலைக்கழகத்தில் காந்திய சிந்தனை மற்றும் மேம்பாட்டு ஆய்வுகள் பள்ளியில் உதவிப் பேராசிரியராகப் பணிபுரிந்தார். இந்த நியமனத்தில் முறைகேடுகள் நடந்ததாகக் கூறி, கேரள உயர் நீதிமன்றம் இவரது நியமனத்தை ரத்து செய்தது.

பணி
---

ராஜ் 2015-ல் *தலித் பெண் இடைபடல்கள்* என்ற புத்தகத்தை எழுதியுள்ளார். இது 2017-ல் தமிழில் மொழிபெயர்க்கப்பட்டது. இவர் 2013-ல் *தலித் பெண்கள்* பற்றிய சிறப்பிதழான *சங்கதிதா* இதழின் பதிப்பாசிரியராக இருந்தார். *எகனாமிக் அண்ட் பொலிட்டிகல் வீக்லி ,* *மாத்ருபூமி,* *சமகாலிக்க மலையாள வாரிகா ,* *மத்யமம் வீக்லி* மற்றும் இந்தியாவில் உள்ள தற்போதைய பத்திரிகைகள் உட்படக் கல்வி மற்றும் பிற இதழ்களில் பல கட்டுரைகளை எழுதியுள்ளார்.  இவரது ஆர்வம் பாலினம், மேம்பாடு, இனம், கலாச்சாரம், தலித் மற்றும் கீழ்நிலைப்பணியாளர் ஆய்வுகள் குறித்ததாகும்.

விருதுகளும் கௌரவங்களும்
-----------------------

* 2012: மோச்சித ஸ்த்ரீ பதன கேந்திரம், ஆலப்புழாவில் இருந்து ரஹ்னா விருது.[]
* ராஜ் அமெரிக்க அரசாங்கத்தின் பன்னாட்டு பார்வையாளர்கள் தலைமைத்துவ திட்டத்தின் முன்னாள் மாணவர் ஆவார்.[]

மேற்கோள்கள்
-----------

1. ↑  "HeToo: Poda Vedi: Women give it back | Kochi News - Times of India". 4 August 2018. .
2. ↑  "HC annuls appointment of Dalit activist Rekha Raj in MG University". *English.Mathrubhumi*. பார்க்கப்பட்ட நாள் 2022-08-26.
3. ↑  "'Dalit Sthree Idapedalukal' released".
[*தொடர்பிழந்த இணைப்பு*]
4. ↑  "Women's world". *Times of India Blog*. 12 August 2017.

வெளி இணைப்புகள்
---------------

* பிரபல தலித்- பெண் சிந்தனை ரேக் ராஜ் இனி எம்ஜி பல்கலைக்கழகத்தில் உதவி பேராசிரியர்
* 
* CAA க்கு எதிராக ஆயிரக்கணக்கானோர் நீண்ட பேரணிக்கு வருகிறார்கள்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/''கீமாடோபினஸ்''|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**குள்ள காட்டுப் பன்றி-உறிஞ்சும் பேன்** (*pygmy hog-sucking louse*) என்று பொதுவாக அறியப்படும்  ***கிமாடோபபைனசு ஆலிவேரி***, என்பது அனோப்ளூரா என்ற உறிஞ்சும் பேன்களின் துணைவரிசையிலுள்ள அருகிவரும் பூச்சி இனமாகும். இது மிக அருகிய மற்றொரு விலங்கினமான குள்ள காட்டுப் பன்றியில் (*Porcula salvania*) மட்டுமே காணப்படும் புற ஒட்டுண்ணி ஆகும். இது இந்தியாவில் மட்டும் காணக்கூடிய ஒரு அகணிய உயிரி ஆகும். இது இப்போது வடமேற்கு அசாமின் சில பகுதிகளில் மட்டுமே காணப்படுகிறது.

குறிப்புகள்
-----------

1. 1 2  Gerlach, J. (2014). "*Haematopinus oliveri*". *IUCN Red List of Threatened Species* **2014**: e.T9621A21423551. doi:10.2305/IUCN.UK.2014-1.RLTS.T9621A21423551.en.. பார்த்த நாள்: 14 November 2021.
2. ↑  Critically Endangered
Animal Species of India.

வெளி இணைப்புகள்
---------------

* 

* பொதுவகத்தில் குள்ள காட்டுப் பன்றி - உறிஞ்சும் பேன் தொடர்பாக ஊடகக் கோப்புகள் உள்ளன.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q309511
* EoL: 468911
* GBIF: 1032502
* iNaturalist: 101997
* IRMNG: 10228206
* ITIS: 624457
* IUCN: 9621

 |
**சீலா மெக்ரா** (*Shiela Mehra*) ஓர் இந்திய மகப்பேறு மருத்துவர் ஆவார். புது தில்லியில் உள்ள மூல்சந்த் மருத்துவமனையில் உள்ள மகளிர் மற்றும் மகப்பேறியல் துறையின் இயக்குநராக உள்ளார். புது தில்லியிலுள்ள லேடி ஆர்டிங் மருத்துவக் கல்லூரியில் 1959 ஆம் ஆண்டு பட்டம் பெற்ற இவர், ஐக்கிய இராச்சியத்தில் உள்ள ராயல் மகப்பேறியல் மற்றும் மகப்பேறு மருத்துவக் கல்லூரியில் மகளிர்நலம் மற்றும் மகப்பேறியலில் பட்டயம் மற்றும் பட்டங்களைப் பெற்றார். இந்திய மகப்பேறியல் மற்றும் மகப்பேறு மருத்துவக் கல்லூரியின் உறுப்பினராகவும் சீலா மெக்ரா உள்ளார். இராதா ராமன் விருது, இந்திய மருத்துவ சங்கத்தின் வாழ்நாள் சாதனையாளர் விருது போன்ற விருதுகளைப் பெற்றுள்ளார். இந்திய அரசாங்கம் 1991 ஆம் ஆண்டு நான்காவது உயரிய குடிமகன் விருதான பத்மசிறீ விருதை இவருக்கு வழங்கி சிறப்பித்தது. .

மேற்கோள்கள்
-----------

1. 1 2 3  "Dr. Sheila Mehra". Ziffi. 2015. Archived from the original on 4 மார்ச் 2016. பார்க்கப்பட்ட நாள் 7 October 2015. `{{cite web}}`: Check date values in: `|archive-date=` (help)
2. ↑  "Moolchand profile". Moolchand Healthcare. 2015. பார்க்கப்பட்ட நாள் 7 October 2015.
3. ↑  "Health Tourism profile". Health Tourism. 2015. பார்க்கப்பட்ட நாள் 7 October 2015.
4. ↑  "Padma Awards" (PDF). Ministry of Home Affairs, Government of India. 2015. Archived from the original (PDF) on 15 நவம்பர் 2014. பார்க்கப்பட்ட நாள் 21 July 2015.
**ஊகிடோலா விரிகுடா** மற்றும் **ஊகிடோலா தீவு** (Hukitola Bay and Hukitola Island) இரண்டும் இந்தியாவின் ஒடிசா மாநிலத்தில் மகாநதி டெல்டாவின் வடக்கே அமைந்துள்ளன. வண்டல் மண் படிவுகளிலிருந்து ஊ**கிடோலா தீவு** உருவானது. தீவில் ஒரு கட்டிடம் உள்ளது. பிரித்தானிய குடியேற்றக்காரர்களால் சுமார் 1867 ஆம் ஆண்டில் அரிசியை சேமித்து வகைக்கும் களஞ்சியமாக இக்கட்டிடம் கட்டப்பட்டது. கட்டிடம் 7,000 சதுர அடிக்கும் அதிகமான மொத்த தரைப் பரப்பளவைக் கொண்டுள்ளது. மழைநீர் சேகரிப்பு அமைப்புகளுடன் பிரித்தானிய கட்டிடக்கலையின் திறமைக்கான ஒரு சான்றாக இக்கட்டிடம் திகழ்கிறது.

2013 ஆம் ஆண்டின் பிற்பகுதியில், ஒடிசா மாநில தொல்லியல் துறையால் இக்கட்டிடம் புதுப்பிக்கப்பட்டது. ஒரு சுற்றுச்சூழல் சுற்றுலா தலமாக மாற்றும் நோக்கமே இப்புதுப்பித்தலுக்கான காரணமாகும்.

பார்வையிடுவது எப்படி:

முதலில் ஒடிசாவின் தலைநகரான புவனேசுவரை அடைய வேண்டும். புவனேசுவரில் இருந்து, இயம்புவிற்கு நேரடியாக பேருந்து வசதியைப் பெறலாம். ஆனால் பேருந்துகளின் எண்ணிக்கை மிகக் குறைவாகும். து வாடகை வண்டியையும் வாடகைக்கு எடுக்கும் வசதியும் உள்ளது. இயம்பு புவனேசுவரில் இருந்து 121 கிமீ தொலைவில் உள்ளது. இயம்புவை அடைந்ததும் ஒரு படகை வாடகைக்கு எடுக்க வேண்டும். சதுப்புநிலக் காடுகள் வழியாக படகில் மிதந்து, பின்னர் கடலுக்குச் சென்று நாம் ஊகிடோலாவை அடையலாம்.

காட்சியகம்
----------

* 
* 
* 
* 
*

மேற்கோள்கள்
-----------

1. ↑  Srinivasan, R.; K. Subba Rao; P. S. Kapileshwar (September 1982). "Studies on the morphological changes in the mahanadi estuary and hukitola barrier island with the aid of photo interpretation techniques". *Journal of the Indian Society of Photo-Interpretation and Remote Sensing* **10** (2): 39–44. doi:10.1007/BF02990612. .
2. ↑  Senapati, Ashis (26 October 2013). "HUKITOLA BUILDING: A SYMBOL OF PAST MARITIME HISTORY IN NEGLECT". *Uday India*. Archived from the original on 22 பிப்ரவரி 2014. பார்க்கப்பட்ட நாள் 12 February 2014. `{{cite web}}`: Check date values in: `|archive-date=` (help)
3. ↑  "Building in Hukitola".
4. ↑  Senapati, Ashis (3 December 2013). "Makeover plans for Hukitola". *Indiatimes*. பார்க்கப்பட்ட நாள் 12 February 2014.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Oxystelma|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**ஊசிப்பாலை** (*Oxystelma esculentum*) என்பது சீனா, தெற்காசியா, தென்கிழக்கு ஆசியா, வடகிழக்கு ஆப்பிரிக்கா, தென்மேற்கு ஆசியாவைச் சேர்ந்த பூக்கும் தாவர வகையாகும். இந்த தாவரம் பாரம்பரிய மருத்துவத்தில் பயன்படுத்தப்படுகிறது. மேலும் பழங்கள் உண்ணப்படுகிறன்றன.

ஊசிப்பாலை உணவாகவும், மருந்தாகவும் பயன்படும் கீரை வகையைச்சேர்ந்த மூலிகை தாவரம் ஆகும். ஆக்ஸிஸ்டெல்மா செக்கோமோன் என்ற தாவரவியல் பெயர் கொண்ட அஸ்கலபிடேசியே குடும்பத்தை சேர்ந்த ஊசிப்பாலை, நெற்பயிர்கள் ஊடே களைச்செடியாக வளர்ந்து காணப்படும்.

மேற்கோள்கள்
-----------

1. ↑  *The Plant List: A Working List of All Plant Species*, பார்க்கப்பட்ட நாள் 12 March 2016
2. 1 2  Bingtao Li; Michael G. Gilbert & W. Douglas Stevens, "*Oxystelma esculentum* (Linnaeus f.) Smith in Rees, Cycl. 25: (not numbered). 1813", *Flora of China online*, vol. 16
3. ↑  S.I. Ali, "*Oxystelma esculentum* (Linn. f.) R. Brown in Mem. Wern. Soc. 1:40. 1810. Hook. f. Fl. Brit. Ind. 4:17. 1883; Cooke, l.c. Huber l.c.", *Flora of Pakistan online*

| உயிரின வகைப்பாட்டுஇனங்காட்டிகள் |
| --- |
| *Oxystelma esculentum* | 
* விக்கித்தரவு: Q11038356
* விக்கியினங்கள்: Oxystelma esculentum
* APDB: 132167
* APNI: 109838
* EPPO: OYSES
* FloraBase: 10866
* FNA: 200018687
* FoC: 200018687
* GBIF: 3581884
* iNaturalist: 185151
* IPNI: 60458242-2
* IUCN: 199694
* என்.சி.பி.ஐ: 126763
* NTFlora: 415
* Plant List: tro-2610806
* POWO: urn:lsid:ipni.org:names:60458242-2
* Tropicos: 2610806

 |
| *Periploca esculenta* | 
* விக்கித்தரவு: Q38459257
* APNI: 117699
* GBIF: 7959232
* IPNI: 100451-1
* POWO: urn:lsid:ipni.org:names:100451-1
* Tropicos: 2604013

 |
**கிழக்கு மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான கிழக்கு மாகாண சபைக்கான கொடி ஆகும். இது 2007ம் ஆண்டு மே 22ம் தேதி ஏற்றுக்கொள்ளப்பட்டது.

வரலாறு
------

1987ம் ஆண்டு, இந்திய-இலங்கை ஒப்பந்தப்படி, இலங்கையில் மாகாண சபைகள் உருவாக்கப்பட்டன. தமிழ் பேசும் மக்களைப் பெரும்பான்மையாகக் கொண்ட கிழக்கு மாகாணமும், வட மாகாணமும் தற்காலிகமாக இணைக்கப்பட்டு வடக்கு கிழக்கு மாகாண சபை என்ற பெயரில் ஒரு மாகாண சபை அமைக்கப்பட்டது. இதற்கு ஒரு கொடி இருந்தது. 2007 ஆம் ஆண்டில் இலங்கை நீதிமன்றம் ஒன்று வடக்கு, கிழக்கு மாகாண இணைப்புச் சட்டத்துக்குப் புறம்பானது எனத் தீர்ப்பளித்ததால், வடக்கு கிழக்கு மாகாண சபை, வட மாகாண சபை, கிழக்கு மாகாண சபை என இரண்டு மாகாண சபைகளாக ஆனது.

இதனால் இரண்டு மாகாணங்களுக்கும் தனித்தனியான கொடிகளின் தேவை ஏற்பட்து. இதைத் தொடர்ந்து 2007 ஆம் ஆண்டில் கிழக்கு மாகாண சபைக்கும், வட மாகாண சபைக்குமாக இரண்டு கொடிகள் வெளியிடப்பட்டன. அக்காலத்தில், கிழக்கு மாகாணத்தின் ஆளுனராகவும், வட மாகாணத்தின் பதில் ஆளுனராகவும் நியமிக்கப்பட்டிருந்த ரியர் அட்மிரல் மொகான் விஜேவிக்கிரம திருகோணமலையில் இந்தக் கொடிகளை 2007 மே மாதம் தலைமைச் செயலகத்தில் இடம்பெற்ற விழாவொன்றில் இரண்டு மாகாண சபைகளினதும் முதன்மைச் செயலாளர்களிடம் கையளித்தார்.

அமைப்பு
-------

கொடி பொதுவான மண்ணிறப் பின்னணி கொண்டது. இதில், "ஃ" வடிவில் அமைந்த மூன்று வட்டங்களுக்குள் கழுகு, மீன், சிங்கம் ஆகியவற்றை உட்படுத்திய சின்னங்கள் உள்ளன. இச்சின்னங்கள் கிழக்கு மாகாணத்தின் மூன்று மாவட்டங்களான திருகோணமலை, மட்டக்களப்பு, அம்பாறை ஆகியவற்றுக்கான குறியீடுகளாக அமைந்துள்ளன. இக்கொடியின் விளிம்பை அண்டி நாற்புறமும் ஒன்றைச் சுற்றி மற்றொன்றாக பல நிறக் கோடுகள் உள்ளன. இவை உட்புறமிருந்து வெளிப்புறமாக இலம் நீலம், நீலம், கடும் நீலம், மஞ்சள் என்பனவாகும். இங்கு இளம் நீலம், மாகாணத்தின் நன்நீர் வளங்களையும், நீல, கடும்நீல நிறங்கள் மூன்று மாவட்டங்களினதும் எல்லைகளாக அமைந்த கடலையும் குறிக்கின்றன. இக்கோடுகளுக்கு உட்புறம் நான்கு மூலைகளிலும் காணப்படும் சூரியன்கள் கிழக்குமாகாத்தின் நிலப்பகுதி முழுவதற்கும் ஒளிவீசும் ஆற்றலைக் குறிப்பதாக அமைக்கப்பட்டுள்ளன.

மேற்கோள்கள்
-----------

1. 1 2  Gunananda, A.T.M. "North and East get separate flags". Sunday Times. பார்க்கப்பட்ட நாள் 9 December 2011.
2. ↑  "Separate flags for North and East Provincial Councils". TamilNet. பார்க்கப்பட்ட நாள் 9 December 2011.
3. ↑  "Two separate flags for de-merged NPCand EPC". The Island. Archived from the original on 3 ஜனவரி 2018. பார்க்கப்பட்ட நாள் 9 December 2011. `{{cite web}}`: Check date values in: `|archive-date=` (help)
4. ↑  "கிழக்கு மாகாணக் கொடி பற்றிய அறிமுகம்" (PDF). Archived from the original (PDF) on 2016-03-28. பார்க்கப்பட்ட நாள் 2015-09-18.

இவற்றையும் பார்க்கவும்
----------------------

* வட மாகாண சபையின் கொடி

| * பா
* உ
* தொ
இலங்கை மாகாண சபைக் கொடிகள் |
| --- |
| மாகாணங்கள் | 
* மத்திய மாகாணம் (1987–இன்று வரை)
* கிழக்கு மாகாணம் (2007–இன்று வரை)
* வடமத்திய மாகாணம் (1987–இன்று வரை)
* வட மாகாணம் (2007–இன்று வரை)
* வடமேல் மாகாணம் (1987–இன்று வரை)
* சப்பிரகமுவா மாகாணம் (1987–இன்று வரை)
* தென் மாகாணம் (1987–இன்று வரை)
* ஊவா மாகாணம் (1987–இன்று வரை)
* மேல் மாகாணம் (1987–இன்று வரை)

 |
| இல்லாது போன மாகாணங்கள் | 
* வடக்கு கிழக்கு மாகாணம் (1988–2007)

 |
| 
* **Category பகுப்பு:இலங்கை மாகாண சபைக் கொடிகள்**

 |
**செரோம் கே. செரோம்** (Jerome Klapka Jerome, 2 மே 1859 – 14 சூன் 1927) ஒரு ஆங்கில நகைச்சுவை எழுத்தாளர் ஆவார். தொடக்க காலத்தில் இவர் எழுதிய கட்டுரைகள் நிராகரிக்கப்பட்டபோதும் பின்னர் நகைச்சுவை எழுத்தாளராகப் பிரபலமானார்.

நூல்கள்
-------

இவரது *திரீ மேன் இன் போட்* முக்கியமான நகைச்சுவைப் புதினமாகும். *ஐடியல் தாட்ஸ் ஆஃப் அன் ஐடியல் பெல்லோ (Idle Thoughts of an Idle Fellow)*, *செகண்ட் தாட்ஸ் ஆஃப் அன் ஐடியல் பெல்லோ (Second Thoughts of an Idle Fellow)* மற்றும் *திரீ மேன் ஆன் பும்மெல் (Three Men on the Bummel)* ஆகியவை குறிப்பிடத்தக்கப் படைப்பாகும். இவரெழுதிய சுயசரிதை நூல் *மை லைப் அண்ட் டைம்ஸ் (My Life and Times)* ஆகும்.

இளமையும் கல்வியும்
------------------

இவர் இங்கிலாந்தின் *கால்ட்மோர்* (Caldmore) நகரில் பெற்றோருக்கு நான்காவது குழந்தையாகப் பிறந்தார். தனது கல்வியை மேரில்போன் கிராமர் பள்ளியில் முடித்தார். அரசியலில் ஈடுபடும் ஆர்வம் இருந்தாலும் தந்தையின் மறைவிற்குப் பின்னர் படிப்பை பாதியில் நிறுத்திவிட்டு இலண்டன் வடமேற்கு தொடர்வண்டிப் பிரிவில் பணியில் சேர்ந்தார். அதன் பின்னர் நடிப்புத் துறையிலும் சில காலம் ஈடுபட்டார்.

அங்கீகாரம்
----------

* பிரெஞ்சு வரைகலை புதினத் தொடருக்கு இவரது பெயர் சூட்டப்பட்டது.
* 1984இல் இவர் ஊரில் அருங்காட்சியம் திறக்கப்பட்டது. (closed 2008)
* இவரது *திரீ மேன் இன் போட்* புதினத்தில் இடம்பெற்ற காட்சி சிற்பமாகச் செதுக்கப்பட்டது.

மேற்கோள்கள்
-----------

1. ↑  Jerome, Jerome (1926). *My Life and Times*. Hodder & Stoughton.
2. ↑  Lambert, Tim "A Brief History of Walsall, England"
**மனோரமா தம்புராட்டி** *(Manorama Thampuratti)* ஒரு 18 ஆம் நூற்றாண்டுச் சமற்கிருத அறிஞர் ஆவார் இவர் கோட்டக்கல்லைச் சேர்ந்த கிழக்கே கோவிலகத்தைச் சார்ந்தவர். இது கோழிக்கோடு நிலக்கிழார் ஆட்சிப் பிரிவுகளில் ஒன்றாகும். இவர் அரசக் குடும்பத்தைச் சேர்ந்தவர் என்பதால் சமற்கிருதத்தில் அறிஞர் ஆனார். அப்போது பெண்கள் எவரும் சமற்கிருதம் படிக்கும் வழக்கம் இல்லை. இவர் இளமையிலேயே சமற்கிருதத்தில் ஆழ்ந்த புலமை பெற்றதால் இம்மொழியின் சாத்திரங்களையும் அப்போதே பயிலும் வாய்ப்பு பெற்றார்.

இவர் சமற்கிருதத்தில் பல கவிதைகளை இயற்றிக் கேரளாவில் கவிஞராகப் பரவலாக அறியப்பட்டுள்ளார். என்றாலும், சில சுலோகங்களைத் தவிபிவரது பிற கவிதைகள் இப்போது கிடைக்கவில்லை.

இவர் திருவாங்கூர் மகாராசாவாகிய தர்மராஜா சிறீ கார்த்திகா திருநால் பலராமவர்மா (1724–98) காலத்தவர் ஆவார். திப்பு சுல்தான் வடக்கு மலபாரை வென்றதும் இவர் திருவாங்கூரில் தலைமறைவாகினார்ரிவரது தகலைமறைவு காலத்தில் தான் திருவாங்கூர் அரசர் *பாலராம பாரதம்* எனும் நாடகத்தை இயற்றினார். இதற்கு மனோரமா தம்புராட்டி உரையும் அறிவுரையும் வழங்கியுள்ளார். இந்நிகழ்ச்சி நாடகத்தை முழுமைபெறச் செய்தது. அரசர் கார்த்திகா திருநாளுடனான இவரது கடிதத் தொடர்புகள் வரலாற்றுச் சிறப்பு வாய்ந்தனவாகும்.

மேற்கோள்கள்
-----------

1. ↑  Devika , Methil. "Balarama Bharatam by Maharaja Kartika Thirunal Balarama Varma". பார்க்கப்பட்ட நாள் May 13, 2012.
**ஊசியிலைக் காடுகள்**(Coniferous forest), 50 பாகை முதல் 60 பாகை வரையிலான வட அகலாங்கு(அட்ச கோடு)களுக்கு இடையில் அமைந்துள்ள இக்காடுகளே மிகப் பொிய உயிாின வாழிடங்கள் ஆகும். இவை யுரேசியா மற்றும் வட அமெரிக்கா கண்டப் பரப்புகளில் பெருவாாியாக அமைந்துள்ளன. இரண்டில் ஒரு பங்கு தாவரங்கள் சைபீாியாவிலும் மற்றுமொரு பங்கு இசுக்கொட்லாந்து, அலாஸ்கா மற்றும் கனடாவிலும் காணப்படுகின்றன.

காலநிலை
-------

இப்பகுதியில் நிலவும் பருவகாலங்களை ஈரமான மிதமான கோடைக்காலங்களாகவும் நீண்ட வறண்ட குளிா்காலமாகவும் பார்க்கலாம். துாந்திர காடுகளில் தாவரங்களின் வளா்ச்சி காலம் 130 நாட்கள் மட்டுமே. இப்பகுதியில் குளிா்காலத்தில் பனி பொழிகிறது. இக்காடுகளில் மரங்கள் ஊசி போன்ற இலைகளை கொண்டிருக்கின்றன. இக்காடுகளில் ஏறக்குறைய 1700 மர வகைகள் காணப்படுகின்றன. இவை கடுங்குளிரையும் தாங்கும் அமைப்பை பெற்றுள்ளன.

பொருளியல் சிறப்புகள்
--------------------

இலையுதிர் தாவரங்களின் மென்மரங்கள் பாரிய பொருளியல் மதிப்பு வாய்ந்தன. இவை ஆண்டுக்கு உலகின் 45% வெட்டுமரங்களை நல்குகின்றன.னைம்மரங்களின் பிற பயன்பாடுகளாக, தாள்கள், மரக்கூழில் இருந்து வேதியியலாகப் பதப்படுத்திய நெகிழிகள் ஆகிய தொழிலக விளைபொருட்கள் அமைகின்றன. சில ஊசியிலை மரங்கள் பைன் கொட்டை, யூனிப்பர் கொடிமுந்திரிப் பழங்கள் (பின்னது ஜின்கலுக்கு மணமூட்ட உதவுபவை) ஆகிய உனவுப் பொருட்களையும் தருகின்றன.

மேற்கோள்கள்
-----------

நூல்தொகை
--------

* "Conifer". *Encyclopædia Britannica*. (3 September 2008).

வெளி இணைப்புகள்
---------------

விக்கிமீடியா பொதுவகத்தில்,  
 ***ஊசியிலைக் காடுகள்***   
என்பதில் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Pinophyta***

* Conifers at the Tree of Life Web Project
* 300 million-year-old conifer in Illinois – 4/2007
* World list of conifer species from Conifer Database by A. Farjon in the Catalogue of Life (பரணிடப்பட்டது 2017-06-19 at the வந்தவழி இயந்திரம்)
* Tree browser for conifer families and genera via the Catalogue of Life (பரணிடப்பட்டது 2019-12-20 at the வந்தவழி இயந்திரம்)
* *Royal Horticultural Society Encyclopedia of Conifers: A Comprehensive Guide to Cultivars and Species*
* DendroPress: Conifers Around the World.
* Knee, Michael. "Gymnosperms". பார்க்கப்பட்ட நாள் 14 January 2016.
சூனியக்காரியிடம் இருந்து ஒரு பெண்ணை மறைத்து வைத்திருக்கும் ஆப்பிள் மரத்தைக் காட்டும் ஜான் டி. பேட்டனின் விளக்கம்.
**தி ஓல்ட் விட்ச்** என்பது ஜோசப் ஜேக்கப்ஸ் தனது 1894 புத்தகமான *மோர் இங்லிஷ் ஃபேரி டேல்ஸில்* சேகரித்த ஒரு ஆங்கில விசித்திரக் கதையாகும். ரூத் மானிங்-சாண்டர்ஸ் எழுதிய *எ புக் ஆஃப் விட்ச்* மற்றும் ஆலன் கார்னரின் *பிரித்தானிய ஃபேரி டேல்ஸ் புத்தகத்திலும்* இது சேர்க்கப்பட்டுள்ளது.

இது ஆர்னே-தாம்சன் கதை வகை 480 - கனிவான மற்றும் இரக்கமற்ற பெண்கள் வகையைச் சேர்ந்தது. இவ்வகையைச் சேர்ந்த மற்ர கதைகள் *ஃப்ராவ் ஹோலே*, *ஷிடா-கிரி சுஸூமே*, *வைரங்கள் மற்றும் தேரைகள்*, *மதர் ஹுல்டா*, *ஃபாதர் ஃப்ரோஸ்ட்*, *தி திரீ லிட்டில் மென் இன் தி வூட்*, *தி திரீ லிட்டில் மென் இன் தி வுட்*, *தி திரீ ஹெட்ஸ் இன் தி கிணற்று* மற்றும் *தி டூ கேஸ்கெட்ஸ்* ஆகியவையாகும். இலக்கிய வகைகளில் *தி திரீ ஃபேரிஸ்* மற்றும் *அரோர் மற்றும் ஐமி* ஆகியவை அடங்கும்.

சுருக்கம்
---------

ஒரு தம்பதியருக்கு இரண்டு மகள்கள் இருந்தனர். ஆனால் அவர்களின் தந்தைக்கு வேலை இல்லை. மகள்கள் தங்கள் அதிர்ஷ்டத்தைத் தேட விரும்பினர். அதில்; ஒரு மகள் சேவை செய்யப் போவதாகக் கூறினாள். ஒரு இடம் கிடைத்தால் அவளால் முடியும் என்று அவளுடைய அம்மா சொன்னார்.

மகள் தேடினாள். ஆனால் எதையும் கண்டுபிடிக்க முடியவில்லை. இறுதியில் ரொட்டி நிறைந்த அடுப்பினைக் கண்டாள். ரொட்டி அதை வெளியே எடுக்குமாறு சிறுமியிடம் கெஞ்சியது. அவள் கீழ்ப்படிந்தாள். சிறுமி தொடர்ந்து ஒரு பசுவிடம் வந்தாள். அது தான் பாலைக் கறக்குமாறு கெஞ்சியது. ஒரு ஆப்பிள் மரம் அவளிடம் கெஞ்சி அவளைத் தன் ஆப்பிள்களை அசைக்கச் செய்தது.

அவளது தேடலைத் தொடர்ந்து, சிறுமி ஒரு முதிய சூனியக்காரியின் வீட்டிற்கு வந்தாள். வயதான சூனியக்காரி அவளை வீட்டைச் சுத்தம் செய்ய வைத்தாள். ஆனால் புகைபோக்கியைப் பார்க்க வேண்டாம் என்று அவளைத் தடை செய்தாள். ஒரு நாள், அவள் அதைச் செய்தாள். பணப் பைகள் கீழே விழுந்தன. உடனே அந்த பெண் அவைகளைத் தூக்கிகொண்டு தப்பி ஓடினாள்.

சிறுமி செய்ததை உணர்ந்த முதிய சூனியக்காரி அவளை துரத்தினாள். ஒவ்வொரு முறையும் வயதான சூனியக்காரி அவளைப் பிடிக்க நெருங்க, ஆப்பிள் மரமும் பசுவும் அவளை தடுத்தன. சிறுமி அடுப்புக்கு வந்தபோது, அது அவளை பின்னால் மறைத்து, வயதான சூனியக்காரியை ஏமாற்றி, அவளை நீண்ட நேரம் சிக்க வைத்தது. அந்தப் பெண் தனக்குக் கிடைத்த பணப் பையைப் பயன்படுத்தி ஒரு பணக்காரனை மணந்தாள்.

அவளுடைய சகோதரி அதையே முயற்சி செய்ய முடிவு செய்தாள். ஆனால் அடுப்பு, மாடு மற்றும் ஆப்பிள் மரத்திற்கு உதவ மறுத்துவிட்டாள். அவள் பணத்தைத் திருடியபோது, ஆப்பிள் மரம் அவளை மறைக்க மறுத்தது, வயதான சூனியக்காரி அவளைப் பிடித்து, அடித்து, பணப் பையைத் திரும்பப் பெற்றாள்.

மேலும் பார்க்கவும்
------------------

* மேஜிக் ஸ்வான் கீஸ்
* பேரீச்சம்பழத்துடன் விற்கப்பட்ட சிறுமி
* காதல் மன்னன்
* கல்லோ மற்றும் பூதங்கள்

குறிப்புகள்
-----------

1. ↑  Joseph Jacobs (illustrated by John Dickson Batten), "The Old Witch", *More English Fairy Tales*, D. Nutt, 1894, 243pp at sacred-texts.com (also at Google Books)
2. ↑  Heidi Anne Heiner, "Tales Similar to Diamonds and Toads" பரணிடப்பட்டது 2012-09-05 at the வந்தவழி இயந்திரம்
3. ↑  Jack Zipes, *The Great Fairy Tale Tradition: From Straparola and Basile to the Brothers Grimm*, p 543, ISBN 0-393-97636-X
**சுப்புலட்சுமி ஜெகதீசன்** (*Subbulakshmi Jagadeesan*, பிறப்பு: 24 சூன் 1947) என்வர் ஓர் இந்திய அரசியல்வாதியும், தமிழக முன்னாள் அமைச்சரும், ஒன்றிய சமூக நீதி துறை முன்னாள் அமைச்சரும் ஆவார்.

வாழ்க்கை குறிப்பு
-----------------

சுப்புலட்சுமி ஜெகதீசன் அரசியலில் நூழைவதற்கு முன்பு ஈரோடு மாவட்டம், கொடுமுடியில் உதவி தலைமை ஆசிரியையாக பணிபுரிந்தவர். ஆசிரியர் பதவியில் இருந்து விலகிய இவர் அதிமுகவில் இணைந்து 1977 சட்டமன்றத் தேர்தலில் மொடக்குறிச்சி சட்டமன்றத் தொகுதியில் போட்டியிட்டு வெற்றிபெற்று அதிமுக அமைச்சரவையில் கதர் துறை அமைச்சராக இடம்பெற்றார். 1980 இல் அதிமுகவில் இருந்து விலகி திமுகவில் இணைந்தார்.

1989 சட்டமன்றத் தேர்தலில் மொடக்குறிச்சி சட்டமன்றத் தொகுதியில் வெற்றிபெற்று திமுக அமைச்சரவையில் சமூகநலத் துறை அமைச்சராக பொறுப்பேற்றார். தமிழீழ விடுதலைப் புலிகளுக்கு உதவியதாக இவரும், இவரது கணவர் ஜெகதீசனும் 1992 இல் தடா சட்டத்தில் கைது செய்யப்பட்டனர். 300 நாட்கள் சிறையில் இருந்த இவர்கள் 1998 இல் வழக்கிலிருந்து விடுவிக்கபட்டனர்.

1996 சட்டமன்றத் தேர்தலில் மொடக்குறிச்சி சட்டமன்றத் தொகுதியில் போட்டியிட்டார். அப்போது அத்தொகுதியில் விவசாயிகள் கோரிக்கைகளை முன்னிருத்தி 1,030 வேட்பாளர்கள் போட்டியிட்டதால் தேர்தல் தள்ளி வைக்கபட்டது. ஒரு மாதத்திற்கு பின்னர் நடைபெற்ற தேர்தலில் சுப்புலட்சுமி ஜெகதீசன் வெற்றிபெற்றார். இவரது அரசியல் வாழ்வில் ஈரோடு, மொடக்குறிச்சி, வெள்ளக்கோயில் ஆகிய சட்டமன்றத் தொகுதிகளில் போட்டியிட்டு வென்று மு. கருணாநிதியின் அமைச்சரவையில் இருமுறை இடம்பெற்றுள்ளார்.

2004 ஆம் ஆண்டு நடைபெற்ற தேர்தலில் திருச்செங்கோடு தொகுதியில் அதிமுகவின் எடப்பாடி க. பழனிசாமியை எதிர்த்து, திராவிட முன்னேற்றக் கழகத்தின் சார்பில், போட்டியிட்டு வெற்றிபெற்றார். பின்னர் அமைந்த மன்மோகன் சிங்கின் ஒன்றிய அமைச்சரவையில் சமூக நீதி மற்றும் வலுவூட்டல் துறை இணை அமைச்சராகவும் பதவி வகித்தார்.

அரசியலில் இருந்து விலகல்
------------------------

திமுகவில் உயர் நிலைப் பதவிகளில் ஒன்றான துணைப் பொதுச் செயலாளராக இருந்த சற்குண பாண்டியனின் மறைவிற்குப் பிறகு சுப்புலட்சுமி ஜெகதீசன் அப்பதவிக்கு நியமிக்கபட்டார். 2016 சடமன்றத் தேர்தலில் போட்டியிடாத இவர், 2021 சட்டமன்றத் தேர்தலில் போட்டியிட்டு 281 வாக்குகள் வித்தியாசத்தில் தோல்வியுற்றார். இந்நிலையில் 2022 ஆகத்து 29 அன்று கட்சி பதவியிலிருந்தும், திமுகவிலிருந்தும் விலவகுவதாக திமுக தலைவர் மு. க. ஸ்டாலினுக்கு கடிதம் எழுதியுள்ளதாக 2021 செப்டம்பரில் அறிவித்தார்.

மேற்கோள்கள்
-----------

1. ↑  "திமுகவிலிருந்து விலகினார் சுப்புலட்சுமி ஜெகதீசன் - 45 ஆண்டுகால அரசியல் பயணம் நிறைவு; தலைமை மீதான அதிருப்தி காரணமா?". *Hindu Tamil Thisai*. பார்க்கப்பட்ட நாள் 2022-09-22.
2. ↑  "சுப்புலட்சுமி ஜெகதீசன் விலகக் காரணம் என்ன?". *Dinamani*. பார்க்கப்பட்ட நாள் 2022-09-22.
3. 1 2  "Jagadeesan,Smt. Subbulakshmi". Lok Sabha. Archived from the original on 17 ஜூன் 2012. பார்க்கப்பட்ட நாள் 2 May 2011. `{{cite web}}`: Check date values in: `|archive-date=` (help)
4. ↑  Selvaraj, Vignesh (2022-09-20). "சுப்புலட்சுமி ஜெகதீசன் அதிரடி முடிவை எடுத்தது ஏன்..?- 2021 தேர்தல் முதல் திமுக உட்கட்சி தேர்தல் வரை!".. பார்க்கப்பட்ட நாள் 2022-09-22. `{{cite web}}`: External link in ``|website=`` (help)
**களஞ்சிய ஆந்தை** (*Barn owl*) (*டைட்டோ ஆல்பா*) என்பது உலகில் மிகவும் பரவலாக காணப்படும் ஆந்தை இனமாகும். இது துருவ மற்றும் பாலைவனப் பகுதிகளைத் தவிர அனைத்து இடங்களிலும் காணப்படுகிறது. இமயமலைக்கு வடக்கே ஆசியாவிலும், பெரும்பாலான இந்தோனேசியா மற்றும் சில பசிபிக் தீவுகளில் காணப்படுகிறது. இது பொதுவாக கூகை ஆந்தை என்றும் அழைக்கப்படுகிறது.

உடலமைப்பு
---------

36 செ.மீ. - வட்ட வடிவமான இதன் முகத்தினைச் சுற்றி விறைத்து நிற்கும் பலவகை நிறங்கள் கொண்ட தூவிகள் இருக்கும். சாம்பல் நிற உடலில் கருப்பு காணலாம். மார்பும் வயிறும் ஆழ்ந்த பழுப்புப் புள்ளிகளோடு பட்டு நிறத்தை ஒத்த வெண்மையாக இருக்கும்.

**கூகை ஆந்தையின் அழகிய தோற்றம்**

காணப்படும் பகுதிகள், உணவு
-------------------------

தமிழகம் எங்கும், பழைய கோட்டைகள், பாழடைந்த வீடுகள், புழக்கத்தில் இல்லாத கிணறு ஆகியவற்றில் பகலில் பதுங்கி இருந்து தாக்கும் ஆற்றல் இதன் கண்களுக்கு இல்லாததால் காக்கை முதலிய பறவைகள் தாக்கும்போது தன்னைக் காத்துக் கொள்ள இயலாததாக உள்ளது. சிட்டுக்குருவி, எலி, சுண்டெலி, ஆகியவற்றை உணவாகக்கொள்ளும். இது **உழவர்களுக்கு உற்ற தோழன்** என்ற பெருமையைப் பெறுகின்றது. பறக்கும்போது இறக்கைகளிலிருந்து ஒலி எழுவதில்லை. இதனால் எதிர்பாராது இரவில் இதனை எதிர்ப்படுவோர் அஞ்சி இதனை *சாக்குருவி* என அழைக்கின்றனர். பலவகைக் குரல்களில் உரக்கக் கத்தும். இதன் குரல் கரகரப்பாக திட்டுவதுபோல அமையும்.

இனப்பெருக்கம்
-------------

ஆண்டு முழுவதும் மரங்களின் பொந்துகளிலும் பாழடைந்த கட்டிடங்களிலும் 4 முதல் 7 முட்டைகள் இடும். தோற்றத்தில் இதனை ஒத்த புல்கூகை Grass Owl, T.capensis மேற்குத் தொடர்ச்சி மலைசார்ந்த பகுதிகளில் புல் உயரமாக வளர்ந்திருக்கும் காடுகளில் காணப்படுகிறது. தரையில் புல்லிடையே பகலில் பதுங்கியிருந்த இரவில் எலி முதலியவற்றை வேட்டையாடும் மரங்களை நாடிச்செல்லும் பழக்கம் இல்லாதது.

படங்கள்
-------

* டைட்டோ ஆல்பா டைலுவான்டைட்டோ ஆல்பா டைலுவான்
* பில்-ஹைன்சில்பில்-ஹைன்சில்
* கூகை ஆந்தை, இங்கிலாந்தின் மான்செசுடர் பகுதியில், ஆண்டி சில்டன் 2016-07-06கூகை ஆந்தை, இங்கிலாந்தின் மான்செசுடர் பகுதியில், ஆண்டி சில்டன் 2016-07-06
* கூகை ஆந்தை, லங்காஷயர்கூகை ஆந்தை, லங்காஷயர்

மேற்கோள்கள்
-----------

1. ↑  BirdLife International (2012). "*Tyto alba*". *செம்பட்டியல்* (பன்னாட்டு இயற்கைப் பாதுகாப்புச் சங்கம்) **2012**: e.T22688504A38682217. doi:10.2305/IUCN.UK.2012-1.RLTS.T22688504A38682217.en.. பார்த்த நாள்: 11 August 2016.
2. ↑  Bruce (1999) pp. 34–75
3. ↑  **தமிழ்நாட்டுப் பறவைகள்** *முனைவர் க.ரத்னம்*-மெய்யப்பன் பதிப்பகம்,பக்கம் எண்:75

வெளி இணைப்புகள்
---------------

விக்கிமீடியா பொதுவகத்தில்,  
 ***கூகை ஆந்தைகள்***   
என்பதில் ஊடகங்கள் உள்ளன. 

* Barn owl brain images
* Barn owl videos, photos and sounds—Internet Bird Collection
* Barn owl—USGS Patuxent Bird Identification InfoCenter
* Barn owl species account—Cornell Lab of Ornithology
* Ageing and sexing barn owls பரணிடப்பட்டது 2014-12-02 at the வந்தவழி இயந்திரம்—Blasco-Zumeta, Javier; Heinze, Gerd-Michael
* Barn owl feathers பரணிடப்பட்டது 2018-03-04 at the வந்தவழி இயந்திரம்
* Barn Owl sounds
**முபாரக் அமைதிப் பாலம்** எனப்படும் **சூயெசுக் கால்வாய்ப் பாலம்** எல் கண்டாராவில் சூயெசுக் கால்வாயைக் கடக்கும் ஒரு சாலைப் பாலம். இது **எகிப்து-சப்பான் நட்புறவுப் பாலம்**, **அல் சலாம் பாலம்**, **அல் சலாம் அமைதிப் பாலம்** போன்ற பெயர்களாலும் அறியப்படுகிறது. இப்பாலம் ஆப்பிரிக்காக் கண்டத்தை யூரேசியாவுடன் இணைக்கிறது.

வடிவமைப்பும் கட்டுமானமும்
-------------------------

இப்பாலம் சப்பான் அரசின் உதவியுடன் கட்டப்பட்டது. இதன் தலைமை ஒப்பந்த நிறுவனம், கசீமா கார்ப்பரெசன்.

60% கட்டுமானச் செலவை (13.5 பில்லியன் யென்) சப்பான் அரசு பொறுப்பேற்றது. 1995ல் சனாதிபதி முபாரக் சப்பானுக்குச் சென்றிருந்தபோது, சினாய்த் தீவக்குறையின் வளர்ச்சிக்கான பெரிய திட்டத்தின் ஒரு பகுதியாக இந்த உதவி குறித்த உடன்பாடு ஏற்பட்டது. எகிப்து எஞ்சிய 40% செலவைப் (9 பில்லியன் யென்) பொறுப்பேற்றது. பாலம் 2001 அக்டோபரில் திறந்துவைக்கப்பட்டது.

கால்வாய்க்கு மேல் 70 மீட்டர் (230 அடி) உயரத்திற்கு மேல் செல்லும் இப்பாலம், 3.9 கிலோ மீட்டர் (2.4 மைல்) நீளமானது. இது 400 மீட்டர் நீளமானதும், கம்பி வடங்களினால் தாங்கப்படுவதுமான முதன்மை அகல்வையும், இரண்டு பக்கங்களிலும் ஒவ்வொன்றும் 1.8 கிமீ (1.1 மைல்) நீளமான அணுகு அகல்வுகளையும் கொண்டது. முதன்மை அகல்வைத் தாங்கும் தூண்கள் 154 மீ (505 அடி) உயரமானவை.

கால்வாய் நீர்மட்டத்துக்கு மேல் இதன் உயரம் 70 மீட்டர்கள் என்பதால், நீர் மட்டத்தில் இருந்து ஆகக் கூடிய உயரம் 68 மீட்டர்களாக உடைய கப்பல்கள் மட்டுமே சூயெசுக் கால்வாய் ஊடாகச் செல்ல முடியும்.

மேற்கோள்கள்
-----------

1. 1 2 3 4 5 6 7 8 9 10  Suez Canal Bridge at *Structurae*
2. 1 2  "Kajima's Spectacular Suez Canal Bridge Project" (PDF). Kajima. Archived from the original (PDF) on மார்ச் 4, 2016. பார்க்கப்பட்ட நாள் March 16, 2014. `{{cite web}}`: Check date values in: `|archive-date=` (help)
3. ↑  Art. 52 Rules of Navigation
**சுவின்ஹோ உள்ளான்**, ( *Swinhoe's snipe* ), **காட்டு உள்ளான்** அல்லது **சீன உள்ளான்** என்றும் அழைக்கப்படுவது, நடுத்தர அளவிலான ( 27–29) செ.மீ. நீளம், 38-44 செ.மீ. இறக்கை அகலம், 120 கிராம் எடை), நெடுந்தொலைவு, வலசை போகும் பறவை ஆகும்.

1861 ஆம் ஆண்டில் இந்த இனத்தை முதன்முதலில் விவரித்த பிரித்தானிய இயற்கை ஆர்வலர் ராபர்ட் ஸ்வின்ஹோவின் நினைவாக இதற்கு பெயர் இடப்பட்டது.

விளக்கம்
--------

இது பழக்க வழக்கம், இனப்பெருக்கம் ஆகிய எல்லாவற்றிலும் கூரியவால் உள்ளானைப் பெரிதும் ஒத்து இருக்கும். சற்று அளவில் பெரியதாகக் காணப்படும் இதன் வால் இறகுகள் கூரியவால் உள்ளானைப் போலன்றி வேறுபட அமைந்திருப்பதால் இதைக் கொண்டுதான் அடையாளம் காணவேண்டும். தென் கொரியாவில் இந்த இனம் பொதுவாக *சோ சூக்யுங்* என்று குறிப்பிடப்படுகிறது.

பரவல்
-----

இவை முதன்மையாக நடு மற்றும் தெற்கு சைபீரியா மற்றும் மங்கோலியாவில் இனப்பெருக்கம் செய்கிறன்றன. இனப்பெருக்கம் செய்யாத பருவத்தில் ஒட்டுமொத்த பறவைகளும் வலசை போகின்றன. இப்பறவைகள் முக்கியமாக கிழக்கு மற்றும் தெற்கு இந்தியா, இலங்கை, தென்கிழக்கு சீனா, தென்கிழக்காசியா, நியூ கினி போன்ற இடங்களில் காலத்தைக் கழிக்கின்றன. இவை கிழக்கு சீனாவிலும் எப்போதாவது யப்பானிலும் இடம்பெயர்ந்து வந்ததாக பதிவு செய்யப்பட்டுள்ளது. ஆத்திரேலியாவில் இப்பறவை காணப்பட்ட பதிவுகளில் முக்கியமாக வடக்குப் பிரதேசத்தின் டாப் எண்ட் மற்றும் வடமேற்கு மேற்கு ஆஸ்திரேலியா போன்ற பகுதிகள் ஆகும்.

வாழ்விடம்
---------

இவற்றின் இனப்பெருக்க வாழ்விடமாக புல்வெளிகள் உள்ளன. இனப்பெருக்கம் செய்யாத வாழ்விடமாக நெல் வயல்கள் மற்றும் கழிவுநீர் பண்ணைகள் உட்பட பல்வேறு வகையான ஆழமற்ற நன்னீர் சதுப்பு நிலங்கள் ஆகும். சேற்று நிலம், ஆழமற்ற தண்ணீர் போன்றவற்றிலும் அருகிலுள்ள தாவரங்களிலும் உணவு தேடும்.

உணவு
----

இது முதன்மையாக மண்புழுக்கள், மெல்லுடலிகள், பூச்சிகள் உட்பட சிறிய முதுகெலும்பிலி உயிர்களை உணவாகக் கொள்கிறது.

பாதுகாப்பு
----------

பரவலான வாழிட எல்லை மற்றும் பறவைகளின் எண்ணிக்கையில் குறிப்பிடத்தக்க சரிவு போன்றவற்றவைக்கான சான்றுகள் இல்லாததால், இந்த இனம் தீவாய்ப்புக் கவலைக் குறைந்த இனமாக மதிப்பிடப்படுகிறது.

மேற்கோள்கள்
-----------

1. ↑  BirdLife International (2016). "*Gallinago megala*". *IUCN Red List of Threatened Species* **2016**: e.T22693090A93383287. doi:10.2305/IUCN.UK.2016-3.RLTS.T22693090A93383287.en.. பார்த்த நாள்: 12 November 2021.
2. ↑   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 164.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q371582
* விக்கியினங்கள்: Gallinago megala
* ADW: Gallinago\_megala
* AFD: Gallinago\_(Gallinago)\_megala
* Avibase: 9E66B47A3044536F
* BirdLife: 22693090
* ஈபேர்டு: swisni1
* EoL: 45513586
* Euring: 5220
* பாசில்வொர்க்சு: 373087
* GBIF: 2481815
* iNaturalist: 3920
* IRMNG: 10943925
* ITIS: 176705
* IUCN: 22693090
* என்.சி.பி.ஐ: 670344
* TSA: 7230
* Xeno-canto: Gallinago-megala

 |
**எனது பர்மா வழி நடைப் பயணம்** என்பது வெ. சாமிநாத சர்மா எழுதிய ஒரு நூலாகும். இது பயண இலக்கியம், தன் வரலாறு, சமகால வரலாறு என்று குறிக்கத்தக்க ஒரு நூல். இது இரண்டாம் உலகப் போரின்போது, பர்மாவை சப்பான் கைப்பற்றியபோது அங்கு வாழ்ந்துவந்த வெ. சாமிநாத சர்மா அகதியாக பல இன்னல்களுக்கு ஆளாகி கால்நடையாகவும், வாகனங்கள் வழியாகவும் சென்னை வந்துசேர்ந்தார். அவர் இந்த நூலில் பர்மாவின் ரங்கூனில் இருந்தது புறப்படவேண்டிய சூழ்நிலை ஏற்பட்டது முதல் அதன்பிறகு 1942 பெப்ரவரியில் பயணத்தைத் தொடங்கி பலவகையில் பயணம்செய்து 1942 மே 14 அன்று சென்னை வந்து சேர்ந்ததுவரையிலான நிகழ்வுகளைப் பற்றி இதில் எழுதியுள்ளார்.

வரலாறு
------

வெ. சாமிநாதசர்மா தன் பயண அனுபவங்களை எழுதிவைத்த நாட்குறிப்புகளின் அடிப்படையில் இப்பயண நூலை எழுதியுள்ளார். தன் இறுதி காலத்தில் இந்த நூலை வெளியிட இவர் ஆர்வத்துடன் இருந்துள்ளார். கையெழுத்துப் பிரதியில் இருந்த இந்த நூலை அமுதசுரபி இதழில் தொடராக வெளியிட அதன் ஆசிரியர் விக்ரமன் முடிவு செய்தார். 1978 ஆம் ஆண்டு இதழில் முதல் அத்தியாயம் வெளிவந்தது. ஆனால் அந்த இதழை சாமிநாத சர்மாவுக்கு காட்டும் முன்பே அவர் இறந்துவிட்டார். அதன்பிறகு அமுதசுரபி இதழில் இரண்டு ஆண்டுகள் இது தொடராக வெளிவந்தது. பின்னர் நூலாக வெளிவந்தது.

அத்தியாயங்கள்
-------------

இந்த நூலானது 1. ஜப்பானியர் தந்த கிருஸ்துமஸ் பரிசு, 2. அடுத்தடுத்து விமானத் தாக்குதல், 3.விதியின் வழியில்... 4. நன்றிக்குரிய நண்பர்கள், 5. பரிவுகாட்டிய உறவினர்கள், 6. புறப்பாடு, 7. புரோம் நகரத்தில், 8. பர்மிய உழவர்களின் உதவி, 9. உண்டி கொடுத்து உயிர் கொடுத்தவர், 10. மாந்தளை சேர்தல், 11. மாந்தளை வாசம், 12. ரங்கூன் நிலைமை, 13. இந்தியர்கள் அவதி, 14. விமானத்திலும் கால்நடையாகவும், 15. அதிகாரிகள் அளித்த ஆறுதல், 16. அமைதி தந்த நூல்கள், 17. நடுவில் வந்த யோசனை, 18. காலத்தில் கிடைத்த உதவி, 19. நகர்ந்து சென்ற ரெயில்... 20. மொனீவாவில்... 21. நீராவிப் படகுகள், 22. கலேவாவுக்கு... 23. கூலியாட்களின் உபசரணை, 24. 'ஹிட்லர்' மூலம் அறிமுகம், 25. டாமுக்குத் திறந்த லாரியில்... 26. தபால் நிலையத்தில் வாசகம், 27. டாமு முகாம் அளித்த காட்சி, 28. கறுப்பு - வெளுப்பு வழிகள், 29. காட்டுத்தீ அனுபவம், 30. நாகர்களும் மணிப்பூரிகளும், 31. டோலிகள் கிடைத்தன, 32. கடைசி யாத்திரைக்கு ஒத்திகையா, 33. ஒன்று படுத்திய இராம காதை, 34. ஏணையில் அமர்ந்து வருகை, 35. ஒரு சட்டைக்குள் இருவர், 36. இயற்கைக் காட்சிகள், 37. வறுத்த கேழ்வரகு கொடுத்த வேதனை 38. மணிப்பூரிகளின் கலையுணர்ச்சி, 39. அன்பின் பிணைப்பு, 40. மேலதிகாரிகளின் மேலோட்டமான பண்பு, 41. இம்பால் முகாமில், 42. இலவச சவாரி, 43. லாரியில் நாற்காலி தண்டனை, 44. தாய்நாட்டு மண்ணிலே, 45. டிமாபூர் முகாமில், 46. கல்கத்தா நோக்கி, 47. கடைசியில் சென்னைக்கு... போன்ற அதிகாரங்களைக் கொண்டுக்கொண்டுள்ளது.

மேற்கோள்கள்
-----------

1. ↑  "வெ. சாமிநாத சர்மா எழுதிய நூல்கள்". wikiwand.com/. பார்க்கப்பட்ட நாள் 22 பெப்ரவரி 2019. `{{cite web}}`: Check date values in: `|accessdate=` (help)
2. ↑  "எனது பர்மா வழி நடைப் பயணம்". *Online Public Access*. connemara.tnopac. பார்க்கப்பட்ட நாள் 22 பெப்ரவரி 2019. `{{cite web}}`: Check date values in: `|accessdate=` (help)
[*தொடர்பிழந்த இணைப்பு*]
**செ. அரங்கநாயகம்** (*C. Aranganayagam*) என்பவர் தமிழக சட்டமன்றத்துக்கு நான்கு முறை அண்ணா திராவிட முன்னேற்றக் கழகத்தின் சார்பில் தேர்ந்தெடுக்கப்பட்ட இந்திய அரசியல்வாதியாவார். இரு முறை தொண்டாமுத்தூர் தொகுதியிலிருந்தும், இருமுறை கோவை மேற்குத் தொகுதியில் இருந்தும் தேர்ந்தெடுக்கப்பட்டார். இவர் எம். ஜி. ஆர் அமைச்சரவையிலும் பின்னர் ஜெ. ஜெயலலிதாவின் அமைச்சரவையிலும் கல்வியமைச்சராகப் பொறுப்பு வகித்தவராவார். இவர் அதிமுக.வில் இருந்து விலகி 4-9-2006 அன்று தி.மு.க. தலைவர் கருணாநிதி முன்னிலையில் அக்கட்சியில் இணைந்த நிலையில், 2014 ஆண்டு திமுகவிலிருந்தும் விலகினார். இவர், தமிழக அமைச்சராக 1991 முதல் 1996 வரை பதவி வகித்தார். அந்த காலகட்டத்தில் தன் பெயரிலும், தன்மனைவி, மகன்கள் பெயரிலும் வருமானத்துக்கு அதிகமாக ரூ. 1.15 கோடிக்கு சொத்துச் சேர்த்ததாக தமிழக லஞ்ச ஒழிப்புத்துறை காவல் துறையினர் வழக்குப்பதிவு செய்தனர். 2017-ல் வெளியான சிறப்பு நீதிமன்றத் தீர்ப்பின்படி, வருமானத்திற்கு அதிகமாக சொத்துச் சேர்த்ததற்காக மூன்றாண்டு சிறைத் தண்டனை விதித்தது.

மறைவு
-----

அதிமுக முன்னாள் அமைச்சர் செ. அரங்கநாயகம் (வயது 90) உடல்நலக்குறைவு காரணமாக, சென்னை கிண்டியில் உள்ள தனியார் மருத்துவமனையில் 29 ஏப்ரல் 2021 அன்று காலமானார்.

மேற்கோள்கள்
-----------

1. ↑  "AIADMK organises protest against petrol, diesel price hike". The Hindu. 3 July 2005 இம் மூலத்தில் இருந்து 27 ஜனவரி 2012 அன்று. பரணிடப்பட்டது.. .
2. ↑  "Tamil Nadu Legislative Assembly-Sisth Assembly - Fifth session (26 October 1979 to 10 November 1979)" (PDF). Archived from the original (PDF) on 4 செப்டம்பர் 2011. பார்க்கப்பட்ட நாள் 28 ஜனவரி 2016. `{{cite web}}`: Check date values in: `|access-date=` and `|archive-date=` (help)
3. ↑  "முன்னாள் அமைச்சர் செ.அரங்கநாயகம் தி.மு.க.வில் இருந்து விலகினார்". இ குருவி. பெப்ரவரி 10, 2014. பார்க்கப்பட்ட நாள் 17 மார்ச் 2016. `{{cite web}}`: Check date values in: `|accessdate=` and `|date=` (help)
4. ↑  அதிமுக முன்னாள் அமைச்சர் அரங்கநாயகம் காலமானார்
5. ↑